Etusivu > Tilastot > Hinnat ja kustannukset > Kuluttajahintaindeksi > 2013 > helmikuu > Inflaatio helmikuussa 1,7 prosenttia
Inflaatio helmikuussa 1,7 prosenttia
Tilastokeskuksen laskema kuluttajahintojen vuosimuutos eli inflaatio oli helmikuussa 1,7 prosenttia. Tammikuussa se oli 1,6 prosenttia. Tammikuusta alkaen kuluttajahintaindeksi on ketjuindeksi, jossa hyödykekoria ja painoja päivitetään vuosittain.
Suomen inflaatiomittarit, helmikuu 2013
Kuluttajahintaindeksi 2010=100 107,4 1,7 % 0,6 %
Elinkustannusindeksi 1951:10=100 1 881
Yhdenmukaistettu kuluttajahintaindeksi 2005=100 119,7 2,5 % 0,6 %
Yhdenmukaistettu kuluttajahintaindeksi kiintein veroin 2005=100 117,1 1,7 % 0,6 %
Helmikuussa kuluttajahintoja nosti edellisestä vuodesta edelleen eniten elintarvikkeiden ja liikenteen kallistuminen. Ruoan hintaa nosti lähinnä lihan, hedelmien ja maitotuotteiden kallistuminen. Liikenteen kallistuminen johtui ennen kaikkea ajoneuvoveron nostosta. Ravintola- ja kahvilapalvelujen kallistumisella, vuokrankorotuksilla ja tupakan hinnannousulla oli myös suuri vaikutus inflaatioon. Helmikuussa kuluttajahintojen nousua vuoden takaisesta hillitsi eniten korkojen lasku ja matkaviestintäpalvelujen halventuminen. Tammikuusta helmikuuhun kuluttajahinnat nousivat 0,6 prosenttia, minkä aiheutti ennen kaikkea elintarvikkeiden kallistuminen.
Euroalueen inflaatio helmikuussa ennakkotietojen mukaan 1,8 prosenttia
Yhdenmukaistetun kuluttajahintaindeksin ennakkotietojen mukaan euroalueen inflaatio oli helmikuussa 1,8 prosenttia. Tammikuussa se oli 2,0 prosenttia. Suomen vastaava inflaatio oli helmikuussa 2,5 prosenttia.
Eurostatin arvio euroalueen inflaatiosta perustuu jäsenmaiden ennakkotietoihin ja energian hinnankehitykseen. Eurostat julkaisee tammikuun yksityiskohtaiset yhdenmukaistetut kuluttajahintaindeksit 15. maaliskuuta. Tiedot EU-maiden inflaatiosta löytyvät Eurostatin kotisivuilta, eurostat (http://ec.europa.eu/eurostat).
Kiinteäveroisen yhdenmukaistetun kuluttajahintaindeksin vuosimuutos helmikuussa 1,7 prosenttia
Yhdenmukaistetun kuluttajahintaindeksin vuosimuutos oli helmikuussa 2,5 prosenttia ja markkinainflaatiota mittaavan kiinteäveroisen indeksin 1,7 prosenttia. Viime vuoden helmikuun jälkeen tehtyjen hyödykeveromuutosten kuluttajahintoja nostava yhteisvaikutus oli näin ollen 0,8 prosenttiyksikköä. Sekä yhdenmukaistetun että kiinteäveroisen kuluttajahintaindeksin kuukausimuutos oli helmikuussa 0,6. Helmikuussa ei ollut veromuutoksia.
Liitetaulukko 1. Kuluttajahintaindeksi 2010=100 hyödykeryhmittäin (14.3.2013)
Liitetaulukko 2. Elinkustannusindeksi 1951:10=100 (14.3.2013)
Liitetaulukko 3. Kuluttajahintaindeksin vuosimuutokset, prosenttia (14.3.2013)
Liitetaulukko 4. Kuluttajahintaindeksi 2000=100 (14.3.2013)
Liitetaulukko 5. Kuluttajahintaindeksi 2005=100 (14.3.2013)
Liitekuvio 1. Kuluttajahintaindeksin ja yhdenmukaistetun kuluttajahintaindeksin vuosimuutokset, tammikuu 2001 - helmikuu 2013 (14.3.2013)
Liitekuvio 2. Kuluttajahintaindeksin vuosimuutokseen eniten vaikuttaneita hyödykkeitä, helmikuu 2013 (14.3.2013)
Liitekuvio 3. Yhdenmukaistetun kuluttajahintaindeksin ja yhdenmukaistetun kuluttajahintaindeksin kiintein veroin vuosimuutokset, tammikuu 2007 - helmikuu 2013 (14.3.2013)
Liitekuvio 4. Yhdenmukaistettu kuluttajahintaindeksi 2005=100; Suomi, Euroalue ja EU (14.3.2013)
Laatuseloste: Kuluttajahintaindeksit (14.3.2013)
ISSN=1796-3524. helmikuu 2013. Helsinki: Tilastokeskus [viitattu: 18.10.2019].
Saantitapa: http://www.stat.fi/til/khi/2013/02/khi_2013_02_2013-03-14_tie_001_fi.html